Daaglikse mites oor borskanker #4 | SARIE
'n Mammogram is 'n mammogram
Hoe akkuraat dit is, is afhanklik van: Die soort tegnologie wat gebruik word. Volveld- digitale mammografie is tans die voorste tegnologie. Die beste beeld word verkry deur 'n radiografis wat in mammografie spesialiseer.
'n Dokter wat in bors-beeldvorming spesialiseer en selfs oorsee in die interpretasies van mammografie opgelei is, se ontleding is gewoonlik die beste.
Daar word streng gehaltebeheer toegepas sodat die sentrum kanker vroeg reeds opspoor.
Mammografie van goeie gehalte sal in sowat 90% van gevalle borskanker uitwys – Prof. Justus Apffelstaedt
Word mammogramme slegs deur radiografiste gedoen wat bykomend daarin opgelei is en hoeveel doen hulle jaarliks? ('n Minimum van sowat 2 500 is goed.)
Word rekords gehou sodat die uitslag jaar na jaar vergelyk kan word?
As jy van sentrum verwissel, neem soveel moontlik inligting saam. Soos vorige mammogramme, asook inligting oor biopsies en behandeling wat jy ontvang het.